paragraph_text: Gaj Julije Cezar je 46. pr. Kr. Numidiju pretvorio u rimsku provinciju Afriku Novu, koja je 25. pr. Kr. pripojena Mauritaniji. Stanovnici Numidije su se pokušali 17. godine pobuniti protiv Rimljana s ciljem stvaranja stare Numidije, ali je pobuna ugušena 24. godine. Kao rimska provincija Numidija je doživjela velik kulturni uspon, sve dok je Vandali nisu 430. godine potpuno razorili. Bizantsko Carstvo je na prostore Numidije stiglo 533. godine, a Arapi u 7. stoljeću.